1709 



ΕΦΗΜΕΡΙΕ ΤΗΣ ΚΥΒΕΡΝΗΣΕΘΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΑΠΡΙΛΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΙ ΦΥΛΛΟΥ 

182 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Εξαίρεση των αμοιβών των καθαριστριών Δημοσίων Σχολείων Α/ 
θμιας και Δ/θμιας Εκπαίδευσης από την εφαρμογή των διατά¬ 
ξεων της παραγράφου 3 του άρθρου 48 του Ν.Δ. 3323/35. 1 

Παράταση προθεσμιών για την υποβολή εκκαθαριστικής δήλωσης 
Φ.Π.Α. έτους 1987. 2 

ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ. Ε4115 (1) 

Εξαίρεση των αμοιβών των καθαριστριών Δημοσίων Σχολείων Α/ 

θμιας και Δ/θμιας Εκπαίδευσης από την εφαρμογή των διατάξεων 

της παραγράφου 3 του άρθρου 48 του Ν.Δ. 3323/55. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 48 του Ν.Δ. 3323/55. 

2. Το ύψος της αμοιβής που καταβάλλεται στις καθαρίστριες Δημο¬ 
σίων Σχολείων Γενικής Εκπαίδευσης. 

3. Το αίτημα του Υπουργείου Παιδείας και Θρησκευμάτων καθώς 
και αιτήματα Νομαρχών. Διευθύνσεων Α/θμιας και Δευτεροβάθμιας 
Εκπαίδευσης Νομαρχιών καθώς και Σχολείων, για εξαίρεση των υπόψη 
αμοιβών των καθαριστριών από την παρακράτηση φόρου που ορίζεται 
από την παρ. 3 του άρθρου 48 του Ν.Δ. 3323/55. 

4. Τα προβλήματα της καθαριότητας σχολείων, αποφασίζουμε: 

1. Εξαιρούνται από την παρακράτηση του φόρου της παρ. 3 του άρ¬ 
θρου 48 του Ν.Δ. 3323/55, οι αμοιβές που καταβάλλονται για τον κα¬ 
θαρισμό Δημοσίων Σχολείων Α/θμιας και Δ/θμιας Εκπαίδευσης στα 
πρόσωπα που συνδέονται με το Δημόσιο ή με φορείς του Δημοσίου με 
σχέση μίσθωσης έργου. 

2. Το Δημόσιο και οι φορείς του Δημοσίου που καταβάλλουν τις αμοι¬ 
βές που αναφέρονται στην προηγούμενη παράγραφο έχουν υποχρέωση 
να εκδίδουν μέσα στον μήνα Ιανουάριο κάθε έτους, για κάθε δικαιούχο 
τέτοιων αμοιβών βεβαίωση, σε δύο αντίγραφα, στην οποία θα εμφανίζε¬ 
ται το ονοματεπώνυμο και η διεύθυνση των δικαιούχων, το συνολικό 
ποσό των ακαθάριστων αμοιβών που καταβλήθηκαν το προηγούμενο 
έτος, το ποσό των κρατήσεων που έγιναν στο ποσό αυτό και το καθαρό 
ποσό που καταβλήθηκε σ' αυτόν κατά το προηγούμενο έτος. 

Το ένα αντίγραφο της βεβαίωσης αυτής χορηγείται στο δικαιούχο 
των αμοιβών ενώ το άλλο αντίγραφο διαβιβάζεται συστημένο ή υπο¬ 
βάλλεται μέσα στο μήνα Φεβρουάριο στην Οικονομική Εφορία που είναι 
αρμόδια για την φορολογία εισοδήματος του δικαιούχου των αμοιβών. 

3. Η απόφαση αυτή ισχύει για αμοιβές που καταβάλλονται στους δι¬ 
καιούχους από 1.1.1988. 

4. Οι διατάξεις της παρ. 1 του άρθρου 70 του Ν.Δ. 3323/55 δεν 
εφαρμόζονται στην περίπτωση που για τις υπόψη αμοιβές που καταβλή¬ 
θηκαν από τις 2.4.1984 μέχρι την έκδοση της παρούσης δεν είχε γίνει 
παρακράτηση φόρου, εφόσον, μέσα σε τρεις μήνες από την έκδοση της 
παρούσας υποβληθεί στην αρμόδια Οικονομική Εφορία για την φορολο¬ 
γία του δικαιούχου των αμοιβών, κατάσταση με ονοματεπώνυμο, τη 
διεύθυνση, το ακαθάριστο ποσό των αμοιβών, τις κρατήσεις σε κάθε δι¬ 
καιούχο κατά τις χρήσεις 1.1.-31.12.1984. 1.1. - 31.12.85, 1.1.- 
31.12.1986 και 1.1. - 31.12.1987. 

5. Η απόφαση αυτή να κυρωθεί με νόμο. 

Η απόφαση αυτή να δημοσιευθεί στην Εφημερίδα της Κυβερνή- 
σεους. 

Αθήνα. 18 Μαρτίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

- + - 

Αριθ. Π.23ΙΟ/956ΠΟΛ.119 (2) 

Παράταση προθεσμιών για την υποβολή εκκαθαριστικής δήλωσης 
Φ.Π.Α. έτους 1987. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/1986 «για την εφαρμογή 
του φόρου προστιθέμενης αξίας και άλλες διατάξεις» (ΦΕΚΤ25Α) όπως 
ισχύουν. 

α, των παρ. 1. περίπτ. β' και 5 του άρθρου 31. 
β. της παρ. 2 του άρθρου 54 και 
γ. της παρ. 3 του άρθρου 58 

2. Τις παρ. 2. 3 και 4 της απόφασής μας Π. 1181/520 ΠΟΑ. 57/ 
9.2.1988. 

3. Την παρ. 1 της απόφασής μας Π. 1868/786 ΠΟΑ.99/ 
8.3.88. 

4. Την ανάγκη διευκόλυνσης των υποκειμένων στο φόρο και των οι¬ 
κονομικών εφοριών, αποφασίζουμε: 

1. Οι προθεσμίες που ορίζονται με τις αποφάσεις μας. Π. 1181/520 
ΓΙΟΛ.57/9.2.1988 και Π. 1868/786 ΠΟΑ.99/8.3.1988, για την 
υποβολή της εκκαθαριστικής δήλωσης Φ.Π.Α. του έτους 1987 και λή¬ 
γουν την 30.3.88 και 10.4.88. παρατείνονται μέχρι και τις 22 Απρι¬ 
λίου 1988. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα. 29 Μαρτίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

- ♦ - 

Αριθ. 6590/208 < 3 > 

Παροχή της εγγύησης του Δημοσίου στο Ταμείο Παρακαταθηκών και 
Δανείων για τη χορήγηση δανείου ποσού 40.800.000 δραχμών σε 
εφημερίδες και περιοδικά της Χώρας εκτός των ημερήσιων εφημερί¬ 
δων Αθηνών και Θεσσαλονίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945, 9/1967 και της παρ. 2 του 
άρθρου 8 του Ν. 1266/1982. 

2. Το έγγραφο 299/11.2.88, της Δ/νσης Νομισματικής Πολιτικής 


και Τραπεζικών Εργασιών της Τράπεζας της Ελλάδος με το οποίο επι¬ 
τρέπεται η χρηματοδότηση του τύπου εκτός των ημερήσιων εφημερίδων 
Αθηνών και Θεσσαλονίκης σύμφωνα με τους όρους που αναφέρονται 
στην απόφαση 230/13/29.3.85 της Επιτροπής Νομισματικών και 
Πιστωτικών θεμάτων, εφόσον η χρηματοδότηση αυτή γίνεται με βάση 
το 4/5.1.88 έγγραφό της. 

3. Την απόφαση της 2142/22.12.87 συνεδρίασης του Δ.Σ. του Τα¬ 
μείου Παρακαταθηκών και Δανείων με την οποία: 

α) εγκρίθηκε η δανειοδότηση στις κατωτέρω εφημερίδες και περιο¬ 
δικά με τα έναντι αυτών αναγραφόμενα ποσά: 


1. Μαχητική Φωνή (εβδομαδιαία Χαλανδρίου) δρχ. 

2. Νέα Ζωή (εβδομαδιαία Μεσολογγίου) δρχ. 

3. Ελεύθερη άποψη (Ιδνθήμερη Ζακύνθου) δρχ. 

4. Ελεύθερο Βήμα (ημερήσια Ηγουμενίτσας) δρχ. 

5. Αλλαγή (ημερήσια Πατρών) δρχ. 

6. Επαρχιακός Τύπος (ημερήσια Αλεξ/λης) δρχ. 

7. Λεσβιακός Κήρυξ (ημερήσια Μυτιλήνης) δρχ. 

8. Θάρρος (ημερήσια Κοζάνης) δρχ. 

9. Κερκυραϊκό Βήμα (ημερήσια Κέρκυρας) δρχ. 

10. Ελεύθερος (εβδομαδιαία Αγρίνιου) δρχ. 

11. Αγρίνιο (εβδομαδιαία Αγρίνιου) δρχ. 

12. Ευβοϊκός Χρόνος (εβδομαδιαία Χαλκίδας) δρχ. 

13. Δράσης (εβδομαδιαία Ρόδου) δρχ. 

14. Κορινθιακά Νέα (εβδομαδιαία Κορίνθου) δρχ. 

15. Αρκαδικά Νέα (εβδομαδιαία Τρίπολης) δρχ. 

16. Εθνικός Παλμός (εβδομαδιαία Άρτας) δρχ. 

17. Αιγαίον (εβδομαδιαία Μυτιλήνης) δρχ. 

18. Εδώ και Τώρα (μηνιαία Αχαρνών Αττικής) δρχ. 

19. Ηλειακός Κάμπος (1 δνθήμερη Αμαλιάδας) δρχ. 

20. Σύγχρονη Τεχνική Εκλογή ΗΟΒΒΥ (μηνιαίο πε¬ 
ριοδικό δρχ. 

21. Εφοριακή Ενημέρωση (μηνιαίο Περιοδικό Αθη¬ 
νών) δρχ. 

22. Φαληρική Πνοή (μηνιαία Αθηνών) δρχ. 

23. Διακονία Βορρά - Νότου (μηνιαία Αθηνών) δρχ. 

24. Αγροτικός Παλμός (εβδομαδιαία Αθηνών) δρχ. 

25. Αγωνιστής Βοιωτίας (εβδομαδιαία Θήβας) δρχ. 

26. Λαός (ημερήσια Βέροιας) δρχ. 

27. Πανευβοϊκό Βήμα (εβδομαδιαία Χαλκίδας) δρχ. 

28. Ελευθερία (ημερήσια Κέρκυρας) δρχ. 

29. Ελεύθερο Βήμα (ημερήσια Ηγουμενίτσας) δρχ. 

30. Ημερήσιος Κήρυξ Πατρών (ημερήσια Πάτρας) 

δ ΡΧ· 

31. Θεσπρωτική (ημερήσια Ηγουμενίτσας) δρχ. 

32. Παρατηρητής (εβδομαδιαία Σερρών) δρχ. 

33. Τόλμη (εβδομαδιαία Άρτας) δρχ. 

34. Αλήθεια (1 δνθήμερη Κέρκυρας) δρχ. 

35. Εβδομαδιαία Κερκυραϊκή (διμηνιαία Κέρκυρας) 

δ ΡΖ· 

36. Ρέθυμνο (ημερήσια Ρέθυμνου) δρχ. 

37. Ταχυδρόμος της εβδομάδας (εβδομαδιαία Άρ¬ 
τας) δρχ. 500.000 

38. Ημέρα των Γιατρών (ημερήσια Πάτρας) δρχ. 1.000.000 

39. Κερκυραϊχός Λόγος (εβδομαδιαία Κέρκυρας) 

δρχ. 1.000.000 

40. Πελοπόννησος (ημερήσια Πάτρας) δρχ. 1.000.000 

41. Ολύμπιο Βήμα (ημερήσια Κατερίνης) δρχ. 1.000.000 

42. Χρόνος (εβδομαδιαία Κοζάνης) δρχ. 800.000 

43. Σημερινή (ημερήσια Κέρκυρας) δρχ. 600.000 

44. Ενημέρωση (15νθήμερη Κέρκυρας) δρχ. 300.000 

45. Κέρκυρα (μηνιαία Κέρκυρας) δρχ. 300.000 

46. Αλλαγή της Χαλκιδικής (]5νθήμερη Χαλκιδι¬ 
κής) δρχ. 600.000 

47. Κέρκυρα Σπορ (εβδομαδιαία Κέρκυρας) δρχ. 300.000 

48. Νέα Ελασσόνα (μηνιαία Ελασσόνας) δρχ. 300.000 

49. Μακεδονικός Λόγος (εβδομαδιαία Καστοριάς) 

δρχ. 300.000 

50. Ρουμελιώτικη Ελευθερία (μηνιαία Αθηνών) δρχ. 300.000 

51. Φωνή της Μήλου (μηνιαία Πειραιά) δρχ. 300.000 

52. Αλήθεια της Αίγινας (15νθήμερη Αθηνών) δρχ. 500.000 

53. Περισκόπιο των συντακτών (μην. περιοδικό Αθη¬ 
νών) δρχ. 500.000 

54. Ημερήσια (ημερήσια Βέροιας) δρχ. 1.000.000 

55. Αγώνας της Κρήτης (ημερήσια Χανιών) δρχ. 2.200.000 

και β) καθορίστηκαν οι όροι και οι προϋποθέσεις της σύναψης και εξυπη¬ 
ρέτησης των ανωτέρω δανείων. 

4. Τα έγγραφα του Υπουργείου Προεδρίας της Κυβέρνησης 33541/ 
Η2/7344/18.12.87, 33244/Η2/7288/16.12.87, 33243/Η2/ 
7287/16.12.87, 33242/ Η2/7286/16.12.87, 32988/Η2/ 
7198/ 11.12.87, 32987/ Η2/ 7199/ 11.12.87, 32426/Η2/ 
7098/ 8.12.87, 32106/ Η2/ 6973/ 2.12.87,31898/ Η2/6911/ 

1.12.87, 30944/Η2/6720/ 20.11.87, 30943/Η2/6721/ 

20.11.87, και 30942/Η2/6722/ 20.11.87, με τα οποία εγκρί- 
νεται η δανειοδότηση εφημερίδων και περιοδικών. 

5. Το έγγραφο του Ταμείου Παρακαταθηκών και Δανείων 4495/ 
19.1.1988, με το οποίο ζητά την εγγύηση του Δημοσίου για τη συνο- 
μολόγηση των εν λόγω δανείων. 

6. Την κοινή απόφαση των Πρωθυπουργού και Υπουργού Οικονομι¬ 
κών 2389/13.2.87 «για ανάθεση αρμοδιοτήτων στον υφυπουργό Σπ. 
Καλούδη», αποφασίζουμε: 

Παρέχουμε την εγγύηση του Δημοσίου στο Ταμείο Παρακαταθηκών 
και Δανείων για χορήγηση δανείου μέχρι συνολικού ποσού δραχμών σα¬ 
ράντα εκατομμυρίων οκτακόσιων χιλιάδων (40.800.000) στις αναφε- 
ρόμενες στο σκεπτικό της απόφασης αυτής εφημερίδες και περιοδικά με 
τα έναντι αυτών αναγραφόμενα ποσά. 

Η παρεχόμενη εγγύηση καλύπτει την εμπρόθεσμη εξυπηρέτηση των 
ανωτέρω δανείων κατά κεφάλαιο, τόκους κ.λπ. έξοδα. 

Η χορήγηση και η εξυπηρέτηση των δανείων θα γίνει σύμφωνα με 
τους όρους που αναφέρονται στο έγγραφο αρ. 299/11.2.1988 της 
Τράπεζας της Ελλάδος και της απόφασής της 2142/22.12.1987 συ¬ 
νεδρίασης του Δ.Σ. του Ταμείου Παρακαταθηκών και Δανείων. 

Αναφορικά με τον τρόπο και τις προϋποθέσεις της ισχύος της εγγύη¬ 
σης του Δημοσίου, που παρέχεται με την απόφαση αυτή, θα ισχύσουν τα 
γενικώς εφαρμοζόμενα από το Δημόσιο για τις εγγυήσεις που δίνει στο 
Τ.Π. και Δανείων προς συναμολόγηση δανείων. 

Το Ταμείο Παρακαταθηκών και Δανείων παρακαλείται να μας στεί¬ 
λει επίσημα αντίγραφα χωριστά για κάθε σύμβαση δανειοδότησης και 
να μας γνωρίσει την ανάληψη των δανείων από τους δικαιούχους. 

Καθορίζουμε προμήθεια υπέρ του Δημοσίου για την παρεχόμενη εγ¬ 
γύησή τους ποσοστό 0,50% ετησϊως, η οποία θα εισπράττεται και θα 
αποδίδεται από το Ταμείο Παρακαταθηκών και Δανείων σ’ αυτό, σύμ¬ 
φωνα με τα έγγραφά μας 98346/2944/8.8.79, 98348/2945/ 
8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1988 

Ο ΥΦΥΠΟΥΡΓΟΣ 

ΣΠ.ΚΑΛΟΥΔΗΣ 


Αριθ. Α2γ/οικ.1729 I Π 

Αύξηση επιδόματος νεφροπαθών που βρίσκονται στο τελευταίο στάδιο 
χρόνιας νεφρικής ανεπάρκειας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Α.Ν. 421/1937 «περί διαθέαεως εσόδων υπέρ της Κοιν. 
Πρόνοιας». 

β) Του Ν.Δ. 321/69 «περί κώδιχος Δημοσίου Λογιστικού ΦΕΚ Α/ 
203/69», όπως έχει τροποποιηθεί. 

2. Την Α2γ/5014/19.7.82 κοινή απόφαση των Υπουργών Οικονο¬ 
μικών και Υγείας. Πρόνοιας «περί εγκρίσεως εφαρμογής προγράμμα¬ 
τος επιδότησης νεφροπαθών που βρίσκονται στο τελευταίο στάδιο χρό¬ 
νιας νεφρικής ανεπάρκειας». 

3. Τη Α2γ/4133/5.8.85 κοινή απόφαση των Υπουργών Οικονομι¬ 
κών και Υγείας Πρόνοιας «Σχετικά με αύξηση του διατροφικού επιδό¬ 
ματος σε απόρους και ανασφάλιστους νεφροπαθείς». 

4. Την κοινή απόφαση του Πρωθυπουργού και του Υπουργού Οικο¬ 
νομικών 2389/87 «Ανάθεση αρμοδιοτήτων στον Υφυπουργό Οικονο¬ 
μικών». 

5. Το 49/20.10.87 έγγραφο του Πανελλήνιου Συνδέσμου νεφροπα¬ 
θών στο οποίο αναφέρεται η ανάγκη αύξησης του διατροφικού επιδόμα¬ 
τος στους νεφροπαθείς. 

6. Τη 1358/2.10.87 κοινή απόφαση των Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων «για ανάθεση 
αρμοδιοτήτων στους Υφυπουργούς», αποφασίζουμε: 

Τροποποιούμε το άρθρο 2 της Α2γ/50] 4/19.7.82 διμερούς 
Υπουργικής απόφασης και εγκρίνουμε την αύξηση του επιδόματος που 
καταβάλλεται στους νεφροπαθείς που βρίσκονται στο τελευταίο στάδιο 
χρόνιας νεφρικής ανεπάρκειας από τρεις χιλιάδες πεντακόσιες (3.500) 
δρχ. σε πέντε χιλιάδες πεντακόσιες (5.500) δρχ. το μήνα. 

Ημερομηνία έναρξης της αύξησης ορίζεται η 1η Μαρτίου 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαρτίου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

Σ. ΚΑΛΟΥΔΗΣ Γ. ΣΟΛΟΜΟΣ 

- 4 »- 

Αριθ. Γ1α/459 (5) 

Χορήγηση οικονομικού βοηθήματος στην οικογένεια του Νικολάου 
Χονδρολίδη. 

ΟΙ ΥΠΟΥΡΓΟΙ ΟΙΚΟΝΟΜΙΚΟΝ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «Περί λήψεως μέτρων κοινωνικής 
προστασίας των οικονομικών αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Τη Δία/οικ. 7826/3.8.73 Υπουργική απόφαση «περί καθορι¬ 
σμού προϋποθέσεων και κριτηρίων κατά γενικάς κατηγορίας, ως και 
της διαδικασίας υπαγωγής των δεομένων κοινωνικής προστασίας εις τα 
εφαρμοζόμενα εκάστοτε προγράμματα προστασίας οικονομικώς αδυνά¬ 
των». 

3. Τη ΔΙα/102/4.1.74 απόφαση «περί κινήσεως λογαριασμού 
Πρώτων Κοινωνικών Βοηθειών». 

4. Τη Γ1α/4405/5.12.83 απόφαση «περί διαθέσεως πιστώσεων 
για την περίθαλψη των από το εξωτερικό ομογενών (προσφύγων) και 
επαναπατριζομένων Ελλήνων, ως και γηγενών που παθαίνουν ζημιές 
από θεομηνίες ή από άλλα γεγονότα κ.λπ.». 

5. Την 5341//13.2.87 απόφαση του Πρωθυπουργού και του 
Υπουργού Οικονομικών «ανάθεση αρμοδιοτήτων στον Υφυπουργό Οι¬ 
κονομικών». 

6. Τη 1358/2.10.87 απόφαση των Πρωθυπουργού και Υπουργού 
Υγείας. Πρόνοιας και Κοινωνικών Ασφαλίσεων «ανάθεση αρμοδιοτή¬ 
των στους Υφυπουργούς Υγείας, Πρόνοιας και Κοινωνικών Ασφαλί¬ 
σεων». 

7. Το ΚΠ/604/26.2.88 έγγραφο του Τμήματος Κοινωνικής Πρό¬ 
νοιας Νομαρχίας Ημαθίας και τη συνημμένη σ' αυτό έκθεση κοινωνικής 
έρευνας, από την οποία προκύπτει ότι η οικογένεια του Νικολάου Χον- 
δρολίδη, αντιμετωπίζει σοβαρό οικονομικό πρόβλημα και δεν μπορεί να 
καλύψει ούτε τις άμεσες βιοτικές της ανάγκες, αποφασίζουμε: 

1. Εγκρίνουμε την κατ’ εξαίρεση χορήγηση εκτάκτου οικονομικού 
βοηθήματος, πέραν του προβλεπόμενου από τη σχετική (4) ποσού πενή¬ 
ντα χιλιάδων (50.000) δραχμών στην οικονομικά αδύνατη οικογένεια 
του Νικολάου Χονδρολίδη, για την κάλυψη των άμεσων βιοτικών ανα¬ 
γκών της, επειδή ο ίδιος, η σύζυγός του Μαρία και ο εγγονός τους Νικό¬ 
λαος Παπαδάπουλος, του οποίου έχουν αναλάβει τη φροντίδα αφ’ ότου 
χώρισαν οι γονείς του και τον εγκατέλειψαν έχουν πρόβλημα υγείας, 
στερούνται πόρων συντηρήσεως και ενισχύονται από φιλανθρώπους. 

2. Η παραπάνω δαπάνη θα βαρύνει τις πιστώσεις του λογαριασμού 
Πρώτων Κοινωνικών Βοηθειών της Νομαρχίας Ημαθίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Μαρτίου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

ΣΠΥΡΟΣ ΚΑΛΟΥΔΗΣ ΣΥΛΒΑ ΑΚΡΙΤΑ 


♦ 


Αριθ. Ε5/2154 

Πρακτική άσκηση σπουδαστών Τ.Ε.Ι. στο Επάγγελμα. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 


(6) 


Έχοντας υπόψη: 

1. Τις διατάξεις του άρθρου 12 του Ν. 1351/83 «Εισαγωγή σπου¬ 
δαστών στην Τριτοβάθμια Εκπαίδευση και άλλες διατάξεις». 

2. Το Π.Δ. 174/85 « Ασκηση στο Επάγγελμα των σπουδαστών των 
Τ.Ε.Ι.» (ΦΕΚ 59/τ.Α,/29.3.85). 

3. Τις αποφάσεις μας Ε5/1472. Ε5/3521/85 και Ε5/4624/ 

86 . 

4. Την ανάγκη της εκπαίδευσης και πρακτικής άσκησης των σπου¬ 
δαστών της Τριτοβάθμιας Τεχνολογικής Εκπαίδευσης, προκειμένου ν’ 
αποκτήσουν την απαιτούμενη επαγγελματική εμπειρία. 

5. Την Ε5/1258 (ΦΕΚ 133/τ.Β·/27.3.86, ΦΕΚ 456/τ.Β'/ 
1 7.7.86, κοινή απόφαση περί «ορισμού αποζημίωσης των ασκουμένων 
σπουδαστών ΤΕΙ στο δημόσιο τομέα»). 

6. Την Ε5/1303/86 (ΦΕΚ 168 τ.Β’/16.4.86) κοινή απόφαση των 
Υπουργών Εθνικής Παιδείας και θρησκευμάτων και Υγείας Πρόνοιας 
και Κοινωνικών Ασφαλίσεων περί την «Ασφάλιση σπουδαστών ΤΕΙ 
κατά τη διάρκεια της πρακτικής τους άσκησης». 

7. Την από 24.9.87 Η/5822 (ΦΕΚ 528/τ.Β/25.9.87) κοινή 
απόφαση του Πρωθυπουργού και του Υπουργού Εθνικής Παιδείας και 
Θρησκευμάτων, αποφασίζουμε: 

1. Αυξάνουμε τον αριθμό των θέσεων πρακτικής άσκησης σπουδα¬ 
στών των τμημάτων βιβλιοθηκονομίας των ΤΕΙ που θ’ απασχοληθούν 
στην ΑΣΟΕΕ από (2), σύμφωνα με τις αποφάσεις Ε5/142 7/86 και 
Ε5/4624/86 που ήταν, σε τρεις (3) θέσεις. 

2. Οι αποζημιώσεις και οι ασφαλιστικές εισφορές των ασκουμένων 
σπουδαστών της παραγράφου 1 της παρούσας, βαρύνουν τους προϋπο¬ 
λογισμούς των υπηρεσιών όπου πραγματοποιείται η άσκηση στο επάγ¬ 
γελμα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1988 

Ο ΥΦΥΠΟΥΡΓΟΣ 

I. ΚΩΝΣΤΑΝΤΙΝΙΔΗΣ 


Αριθ. Ε4/1685 (7) 

Καθορισμός παράβολου για συζήτηση προσφυγής ενώπιον του Ανώτα¬ 
του Πειθαρχικού Συμβουλίου Εξαγωγικού Εμπορίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

α) Τις διατάξεις του Ν. 1558/85 «Περί Κυβέρνησης και Κυβερνητι¬ 
κών Οργάνων». 

β) Τις διατάξεις του Ν. 1266/82 «Περί Οργάνων άσκησης της Νο¬ 
μισματικής, πιστωτικής και συναλλαγματικής πολιτικής και άλλων 
διατάξεων». 

γ) Τις διατάξεις του Ν.Δ. 3999/59 «Περί ελέγχου του εξαγωγικού 
εμπορίου και άλλων τινών διατάξεων», και ειδικότερα τις διατάξεις του 
άρθρου 7 παρ. 4 αυτού. 

δ) Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων». 

ε) Την Ε4/1584/86 κοινή απόφαση του Υπουργού Οικονομικών 
και Υφυπουργού Εμπορίου «περί καθορισμού Παράβολου για τη συζή¬ 
τηση προσφυγών ενώπιον του Ανωτάτου Πειθαρχικού Συμβουλίου Εξα- 
γωγικού Εμπορίου». 

ζ) Την 2389/13.2.87 (ΦΕΚ 81/87Β) κοινή απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών», αποφασίζουμε: 

Το παράβολο για τη συζήτηση προσφυγής ενώπιον του Ανωτάτου 
Πειθαρχικού Συμβουλίου Εξαγωγικού Εμπορίου ορίζεται σε πέντε χι¬ 
λιάδες (5.000) δραχμές. 

Το ανωτέρω παράβολο κατατίθεται στα Δημόσια Ταμεία και εισάγε- 
ται στον Προϋπολογισμό των εσόδων του Κράτους τρέχοντος οικονομι¬ 
κού έτους με κωδ. αριθ. 3741. 

Η Ε4/1584/28.2.86 κοινή απόφαση καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Μαρτίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΟΥ 

ΣΠΥΡΟΣ ΚΑΛΟΥΔΗΣ ΝΙΚ. ΑΚΡΙΤΙΔΗΣ 

-♦- 

Αριθ. Ε6/1240 

Τροποποίηση της Ε6/398/21.1.88 (ΦΕΚ 40Β/1.2.88) κοινής από¬ 
φασης Υπουργών Εμπορίου και Μεταφορών και Επικοινωνιών. 

ΟΙ ΥΠΟΥΡΓΟΙ 

ΕΜΠΟΡΙΟΥ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 36 της Συνθήκης της Ευρωπαϊκής Οικονομικής Κοινό¬ 
τητας «περί απαγόρευσης των εισαγωγών για λόγους δημόσιας τάξης, 
δημόσιας ασφάλειας, προστασίας της υγείας και της ζωής των ανθρώ¬ 
πων, κ.λ.π.». 

2. Το Ν. 945/79 «περί κύρωσης της Συνθήκης Προσχώρησης της 
Ελλάδας στην Ευρωπαϊκή Οικονομική Κοινότητα». 

3. Την Ε6/398/21.1.88 κοινή απόφαση Υπουργών Εμπορίου και 
Μεταφορών και Επικοινωνιών. 

4. Το γεγονός ότι αυτοκίνητα μεγάλου μικτού βάρους, έχουν μεγα¬ 
λύτερη διάρκεια ζωής από αντίστοιχα αυτοκίνητα μικρότερου μικτού 
βάρους, αποφασίζουμε: 

Τροποποιούμε την Ε6/398/21.1.88 κοινή απόφασή μας. ως εξής: 

I. Οι περιπτώσεις α και β της παρ. 1 αντικαθίστανται όπως παρα¬ 
κάτω: 

«α. Να είναι κυκλοφορίας της τελευταίας 6ετίας της προηγούμενης 
του έτους τελωνισμού τους ή της τελευταίας 8ετίας για την περίπτωση 
και μόνο φορτηγών αυτοκινήτων μικτού βάρους άνω των 4 τόνων. 

β. Να έχουν υποστεί τον απαραίτητο τεχνικό έλεγχο στη χώρα απο 
την οποία προέρχονται προκειμένου για επιβατικά αυτοκίνητα. Προς 
διασφάλιση των ανωτέρω όρων θα προσκομίζονται στις αρμόδιες Τελω¬ 
νειακός Αρχές η άδεια της πρώτης κυκλοφορίας και το δελτίο τεχνικού 

ελέγχου. Σε περίπτωση που δεν προσκομίζεται το δελτίο αυτό, στο πι¬ 
στοποιητικό τελωνισμού (σε όλα τα αντίτυπα) τίθεται σφραγίδα που 
αναγράφει «Δεν προσκομίστηκε δελτίο τεχνικού ελέγχου της χώρας ει¬ 
σαγωγής. Το όχημα πρέπει να εφοδιαστεί με δελτίο τεχνικού ελέγχου 
μέσα σε ένα μήνα από τον τελωνισμό του». 

II. Η απόφαση περιορισμού της ηλικίας των εισαγομένων αυτοκινή¬ 
των δεν έχει εφαρμογή στους φορείς του Ενιαίου Προγράμματος Κρατι¬ 
κών Προμηθειών (άρθρο 6 του Ν. 936/79). 

III. Υπάγονται στο προϊαχύσαν καθεστώς τα αυτοκίνητα που: 

α. Έχει ανοίγει ενέγγυα πίστωση ή έχει διενεργηθεί προέμβασμα που 
έληξαν μέχρι την 19.1.1988. 

β. Υπάρχει αποδεδειγμένη διέλευση από τα σύνορα της χώρας που 
προέρχονται, μέχρι της ως άνω ημερομηνίας στις περιπτώσεις μεταφο¬ 
ράς με ίδια μέσα. 

γ. Ο εισαγωγέας έκανε έναρξη της διαδικασίας εξαγωγής αποδει- 
κνυομένης από έγγραφα βεβαίας χρονολογίας μέχρι την αυτή ως άνω 
ημερομηνία (έκδοσης του πιστοποιητικού κυκλοφορίας, ΒΕΟΕΡΙ58Ε, 
τίτλου κυριότητας, άδειας κυκλοφορίας, ασφαλιστηρίου συμβολαίου 
κ.λ.π.). 

δ. Οι ανωτέρω διαδικαστικές ενέργειες ή η διέλευση συνέβησαν από 
20-23.1.88 οπότε εισπράττεται και πρόστιμο αντίστοιχο με το 5% της 
αξίας ΟΙΓ τούτων (από τις αρμόδιες Τελωνειακές Αρχές. 

ε. Κομίστηκαν στην χώρα μέχρι της 2ας Φεβρουάριου. 

IV. Η περίπτωση 2 της παρ. III αντικαθίσταται όπως παρακάτω: 

«2». Η προθεσμία εκτελωνισμού των ειδών της παραγράφου αυτής 

λήγει την 30.6.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Μαρτίου 1988 

οι ΥΠΟΥΡΓΟΙ 

ΕΜΠΟΡΙΟΥ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΝΙΚ. ΑΚΡΙΤΙΔΗΣ ΚΩΝ. ΜΠΑΝΤΟΥΒΑΣ 

-♦- 

Αριθ. Κ1-1227 (9) 

Συγκρότηση Επιτροπής άρθρου 16 Ν. 1746/88. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το άρθρο 3 του Ν. 307/76 «Περί Εμπορικών Αντιπροσώπων Ει¬ 
σαγωγής Εξαγωγής». 

2. Το άρθρο 16 του Ν. 1746/88 «Ρύθμιση του θεσμού των Επιμελη¬ 
τηρίων και άλλες διατάξεις». 

3. Το Ν. 1232/82 «επαναφορά σε ισχύ, τροποποίηση και συμπλή¬ 
ρωση των διατάξεων του Ν.Δ. 4352/64» (ΦΕΚ 22/Δ/25.2.82). 

4. Τη Β3-662/24.6.82 κοινή απόφαση των Υπουργών Προεδρίας 
Κυβέρνησης και Εμπορίου, για την αναμόρφωση των συλλογικών ορ¬ 
γάνων Ν.Π.Δ.Δ., που εποπτεύονται από το Υπουργείο Εμπορίου. 

5. Τη Β3-139/16.2.87 κοινή απόφαση του Πρωθυπουργού και 
Υπουργού Εμπορίου «ανάθεση αρμοδιοτήτων στον Υφυπουργό Εμπο¬ 
ρίου». 

6. Το έγγραφο 959/18.3.88 του Συνδέσμου Εμπορικών Αντιπρο¬ 
σώπων Αθηνών. 

7. Το έγγραφο 307/16.3.88 της Ένωσης Ελληνικών Τραπεζών, 
αποφασίζουμε: 

Συγκροτούμε την επιτροπή που προβλέπεται από το άρθρο 16 του Ν. 
1746/88, αποτελούμενη από τους παρακάτω: 

α) Τον εκάστοτε Δ/ντή της Δ/νσης Εμπορικών Οργανώσεων ως 
Πρόεδρο της Επιτροπής αναπληρούμενο από το νόμιμο αναπληρωτή 
του. 

β) Τον εκάστοτε αρμόδιο Τμηματάρχη ως μέλος της Επιτροπής ανα¬ 
πληρούμενο από το νόμιμο αναπληρωτή του. 

γ) Το Δημ. Γεωργιάδη, Εμπορικό Αντιπρόσωπο, με αναπληρωτές 
του τους Ρέμη Χατζησάββα και Γεώργ. Κοντόγεωργα. 

δ) Το Νικ. Σαλμά από την Ένωση Ελληνικών Τραπεζών με αναπλη¬ 
ρωτή του τον Γεώργ. Βουτσινά. 

Γραμματεύς της Επιτροπής ορίζεται η υπάλληλος του Υπουργείου 
Εμπορίου Ευαγγ. Καμπερίδου με αναπληρώτριά της την Ευγ. Λέντζη, 
υπάλληλο επίσης του Υπουργείου Εμπορίου. 


Η θητεία των μελών και του γραμματέα ορίζεται διετής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

- ♦- 

Αριθ. 6932 < 10 ' 

Προσαρμογή και τροποποίηση του Οργανισμού Εσωτερικής Υπηρεσίας 
του ΚΑΠΗ Δήμου Δάφνης. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων 5, 12 του Νόμου 1188/1981 «Περί 
κυρώσεως του κώδικα περί καταστάσεως προσωπικού οργανισμών Το¬ 
πικής Αυτοδιοίκησης» σε συνδυασμό με τις όμοιες του Π.Δ/τος 331/ 
1983. 

2. Τις διατάξεις του Νόμου 1586/1986 «Βαθμολογική διάρθρωση 
των θέσεων του Δημοσίου ΝΙΙΔΔ και των ΟΤΑ και άλλες διατάξεις» σε 
συνδυασμό με τις όμοιες του Π.Δ/τος 37α/1987. 

3. Την 95/1987 απόφαση του Δημοτικού Συμβουλίου Δάφνης με 
την οποία εκφράζει τη σύμφωνη γνώμη του για την έγκριση της αριθ. 
11/1987 απόφασης του Διοικητικού Συμβουλίου του ΚΑΠΗ Δήμου 
Δάφνης. 

4. Την 1/2/25.2.1988 σύμφωνη γνωμοδότηση του Υπηρεσιακού 
Συμβουλίου του άρθρου 14 του Ν. 1586/1986 Νομαρχίας Αθηνών 
περί έγκρισης της αριθ. 11 /1987 απόφασης του Διοικητικού Συμβου¬ 
λίου του ΚΑΠΗ Δήμου Δάφνης, αποφασίζουμε: 

Εγκρίνουμε την 11 /1987 απόφαση του Διοικητικού Συμβουλίου του 
ΚΑΠΗ Δήμου Δάφνης περί προσαρμογής και τροποποίησης του Οργα¬ 
νισμού Εσωτερικής Υπηρεσίας αυτού ως εξής: 

ΑΡΘΡΟ 2. 

1. ΔΙΟΙΚΗΤΙΚΟ ΠΡΟΣΩΠΙΚΟ: α) Τέσσερις (4) θέσεις Κοινωνι¬ 
κών Λειτουργών του κλάδου ΤΕ2 Κοινωνικών Λειτουργών με εισαγω¬ 
γικό βαθμό Γ', β) δύο (2) θέσεις Οικογενειακών βοηθών του κλάδου 
ΥΕ15 Οικογενειακών βοηθών με εισαγωγικό βαθμό Δ'. 

2. ΥΓΕΙΟΝΟΜΙΚΟ ΠΡΟΣΩΠΙΚΟ: α) Μία (1) θέση ιατρού του 
κλάδου ΠΕΙ5 Ιατρών - Ειδικοτήτων με εισαγωγικό βαθμό Γ', β) τέσ¬ 
σερις θέσεις φυσικοθεραπευτών του κλάδου ΤΕ10 Φυσικοθεραπευτών 
του κλάδου Γ', γ) έξι (6) θέσεις Επισκεπτριών Αδελφών του κλάδου 
ΤΕ6 Επισκεπτριών Αδελφών με εισαγωγικό βαθμό Γ', δ) Τρεις (3) θέ¬ 
σεις εργοθεραπευτών του κλάδου ΤΕ18 Εργοθεραπευτών με εισαγω¬ 
γικό βαθμό Γ'. 

ΑΡΘΡΟ 5. 

1. Όλων των Υπηρεσιών του ΚΑΠΗ, Διοικητικών και Υγειονομι¬ 
κών, προΐαταται Κοινωνική Λειτουργός η οποία συμπληρώνει τις προϋ¬ 
ποθέσεις που ορίζει εκάστοτε η ισχύουσα νομοθεσία, η οποία προΐσταται 
και του Γραφείου Κοινωνικής Προνοίας και με τη βοήθεια των υπολοί¬ 
πων Κοινωνικών Λειτουργών. 

3. Στο Γραφείο Φυσικοθεραπείας προΐσταται ο φυσικοθεραπευτής 
που υπηρετεί τον περισσότερο χρόνο στο Κέντρο και με τη βοήθεια των 
υπολοίπων φυσικοθεραπευτών του Κέντρου εφαρμόζουν φυσικοθερα- 
πευτικές αγωγές στα μέλη του κέντρου, ύστερα από γραπτή εντολή του 
γιατρού του Κέντρου. 

4. Στο γραφείο Εργοθεραπείας του Κέντρου προΐσταται ο εργοθερα¬ 
πευτής που υπηρετεί το περισσότερο χρόνο στο Κέντρο, ο οποίος με τη 
βοήθεια των υπολοίπων εργοθεραπευτών φροντίζει για την αξιοποίηση 
και δραστηριοποίηση του μέλους για δημιουργική απασχόληση και πα- 
ραγωγικό έργο με σκοπό και την οικονομική του ενίσχυση. Βοηθά τα 
μέλη στην άσκηση για αυτοεξυπηρέτηση και την ανάπτυξη ειδικών εν¬ 
διαφερόντων. Οι εργοθεραπευτές μπορούν να παρέχουν τις υπηρεσίες 
τους και στο σπίτι του μέλους εφ' όσον υπάρχει ειδική ανάγκη για τούτο. 

5. Οι οικογενειακοί βοηθοί προσφέρουν τις υπηρεσίες τους κυρίως 
στο σπίτι των μελών για τις περιπτώσεις που ζούν μόνοι τους και έχουν 
ιδιαίτερες ανάγκες βοήθειας σύμφωνα πάντοτε με τις οδηγίες της προϊ- 


1714 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σταμένης Κοιν. Λειτουργού. Η βοήθεια συνίσταται στην παροχή υπηρε¬ 
σιών μέσα στο σπίτι όπως π.χ. ελαφρό μαγείρεμα, καθαριότητα, προμή¬ 
θεια τροφίμων και διάφορες μικροεξυπηρετήσεις έξω από το σπίτι. Επί¬ 
σης μεριμνούν για την καθαριότητα και ευπρεπισμό όλων των χώρων 
του Κέντρου. 

Κατά τα λοιπά ισχύει, όπως έχει, ο Οργανισμός Εσωτερικής Υπηρε¬ 
σίας του ΚΑΠΗ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1988 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 
- φ - 

( 11 ) 

Τοπικής Αρμοδιότητας Τ.Υ. Ο.Α.Ε.Δ. ΙΩΝΙΑΣ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69. 

2. Τις διατάξεις των άρθρων 16, 40 και 42 του Β.Δ. 405/71. 

3. Τις αποφάσεις μας 79833/1.10.76 «Σύσταση Τ.Υ. στον Αγ. 
Αθανάσιο Θεσ/νίκης», 83330/5.12.79 «Μεταφορά έδρας Τ.Υ. Αγ. 
Αθανασίου στη Ν. Μαγνησίας Θεσ/νίκης και μετονομασία αυτής σε 
Τ.Υ. Ν. Μαγνησίας». 

4. Το 2612/1.3.88 έγγραφο της Περ/κής Δ/νσης Ο.Α.Ε.Δ. Μακε¬ 
δονίας. 

5. Την εισήγηση της Υπηρεσίας, αποφασίζουμε: 

Επεκτείνουμε την Τοπική αρμοδιότητα της Τοπικής Υπηρεσίας 
Ο.Α.Ε.Δ. Ιωνίας Θεσσαλονίκης στην περιοχή πρώην Κοινότητας ΔΙΑ¬ 
ΒΑΤΩΝ, όπως και σε ολόκληρη την περιοχή που περιλαμβάνεται με¬ 
ταξύ ΓΑΛΛΙΚΟΥ ποταμού και της Αριστερής πλευράς της Παλαιάς 
Αμαξωτής οδού ΘΕΣ/ΝΙΚΗΣ - ΚΙΛΚΙΣ, από τη συμβολή της με την 
Παλαιά Εθνική οδό ΘΕΣ/ΚΗΣ - ΒΕΡΟΙΑΣ μέχρι τα σύνορα των Νο¬ 
μών ΘΕΣ/ΝΙΚΗΣ - ΚΙΛΚΙΣ, με εξαίρεση την Κοινότητα ΦΙΛΑΔΕΛ- 
ΦΕΙΑΝΩΝ. η οποία θα εξακολουθήσει να υπάγεται στην Τ.Υ. ΠΥΛΗΣ 
ΑΞΙΟΥ από την οποία αποσπάται η ανωτέρω περιοχή. 

Η ισχύς της απόφασης αυτής αρχίζει την 1η ΙΟΥΝΙΟΥ 1988. 

-Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 23 Μαρτίου 1988 
Ο Διοικητής 
Τ. ΑΜΑΛΛΟΣ 

-♦- 

Αριθ. 97252 (12) 

Σύσταση Τοπικής Υπηρεσίας του Ο.Α.Ε.Δ. στη Σιάτιστα του Νομού 
Κοζάνης. 

Ο ΔΙΟΙΚΗΤΗΣ ΤΟΥ ΟΑΕΔ 
Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και Διοική- 
σεως του Οργανισμού Απααχολήσεως Εργατικού Δυναμικού». 

2. Τις διατάξεις των άρθρων, 14, 16, 40, 41 και 42 του Β.Δ. 
405/71 «Περί Οργανώσεως Συγκροτήσεως και λειτουργίας των Υπη¬ 
ρεσιών Απασχολήσεως Εργατικού Δυναμικού». 

3. Την 837/22.3.88 απόφαση του Δ.Σ. του Ο.Α.Ε.Δ. 

4. Την εισήγηση της Υπηρεσίας, αποφασίζουμε: 

1. Συνιστούμε στη Σιάτιστα του Νομού Κοζάνης Τοπική Υπηρεσία 
του Οργανισμού με τον τίτλο «Οργανισμός Απασχόλησης Εργατικού 
Δυναμικού - Τοπική Υπηρεσία Σιάτιστας». 

2. Η τοπική αυτή Υπηρεσία διαρθρώνεται ως ακολούθως: 

α) Γραφείο Απασχόλησης. 

β) Γραφείο Ασφάλισης. 

γ) Γραφείο Υποστήριξης. 

3. Η με την ανωτέρω διάταξη Υπηρεσία ασκεί τις αρμοδιότητες που 
αναφέρονται στις παραγράφους 1, 2 και 3 του άρθρου 40 του Β Δ 
405/71. 

4. Στην τοπική αρμοδιότητά της υπάγεται όλη η Επαρχία Βοΐου του 
Νομού Κοζάνης. 


Αριθ. 17644 
Επέκταση 


5. Η Τοπική Υπηρεσία θα υπάγεται διοικητικά στην Περ/κή Δ/νση 
ΟΑΕΔ Μακεδονίας. 

6. Ως ημερομηνία έναρξης λειτουργίας της νέας Τοπικής Υπηρεσίας 
ορίζεται η 3 Οκτωβρίου 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαρτίου 1988 
Ο Διοικητής 
Τ. ΑΜΑΛΟΣ 

-φ- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ. Α2-2198 (13) 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 12 
Τροποποίηση του άρθρου 2 της 72/77 Α.Δ. ως προς τα περιθώρια κέρ¬ 
δους των πασχαλινών Ειδών Σοκολατοποιΐας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Περί Κυβέρνησης και Κυβερνητικών Οργά¬ 
νων». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Το Ν.Δ. 136/46 «Περί Αγορανομικού Κώδικα», όπως τροποποι¬ 
ήθηκε και συμπληρώθηκε μεταγενέστερα. 

4. Την 72/77 Αγορανομική Διάταξη «ΓΙερί Κωδικοποιήσεως Αγο- 
ρανομικών Διατάξεων που εκδόθήκαν μέχρι 30.6.77 όπως τροποποιή¬ 
θηκε και συμπληρώθηκε μεταγενέστερα. 

5. Την 86/86 Α.Δ. όπως τροποποιήθηκε με την 8/88 Α.Δ. περί 
τρόπου διακίνησης και εμπορίας ειδών σοκολατοποιΐας. 

6. Τα αιτήματα των Ζαχαροπλαστών, τις συνθήκες της αγοράς κατά 
την περίοδο του Πάσχα, και την ιδιομορφία των συγκεκριμένων προϊό¬ 
ντων, αποφασίζουμε: 


Άρθρο 1. 

Στο άρθρο 2 της 72/77 Α.Δ. και στην περίπτωση «σοκολατοποιΐας 
είδη» και μετά την παράγραφο (γ) προστίθεται παράγραφος (δ) που έχει 
ως εξής: 

παράγραφος (δ): Μικτό περιθώριο κέρδους λιανικής πώλησης των 
εποχιακώς πωλουμένων πασχαλινών ειδών σοκολατοποιΐας (αυγά 
κ.λπ) σε ποσοστό 35%. 


Άρθρο 2. 

Οι παραβάτες της παρούσας Α.Δ. που ισχύει σε ολόκληρη την Επι¬ 
κράτεια από της επομένης της ανακοίνωσής της στον ημερήσιο τύπο δι¬ 
ώκονται και τιμωρούνται σύμφωνα με τις διατάξεις του Αγορανομικού 
Κώδικα. 

Να δημοσιευθεί στην Εφημερίδα της Κυβερνήσεως και να ανακοινω¬ 
θεί στον ημερήσιο τύπο. 

Αθήνα, 24 Μαρτίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 


Αριθ. Α1-2507 (14) 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 13 
Τιμές πώλησης άφρυκτου και πεφρυγμένου και κομμένου καφέ. 

Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Το Ν. 1558/85 «Περί Κυβέρνησης και Κυβερνητικών Οργά¬ 
νων». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Το Ν.Δ. 136/46 «Περί Αγορανομικού Κώδικα», όπως τροποποι¬ 
ήθηκε και συμπληρώθηκε μεταγενέστερα. 

4. Την ΑΔ 72/77 Αγορανομική Διάταξη «Περί Κωδικοποιήσεως 
Αγορανομικών Διατάξεων που εκδόθήκαν μέχρι 30.6.77 όπως τροπο¬ 
ποιήθηκε και συμπληρώθηκε μεταγενέστερα. 

5. Την ΑΔ 34/87 «Τιμές πώλησης άφρυκτου και πεφρυγμένου και 
κομμένου καφέ». 

6. Τις διεθνείς τιμές του καφέ. 

7. Την ανάγκη ομαλής διακίνησης και εμπορίας του καφέ προς όφε¬ 
λος της κατανάλωσης, αποφασίζουμε: 

Άρθρο 1. 

1. Η περίπτωση «καφές ωμός» του άρθρου 2 της ΑΔ 72/77 - Κεφά¬ 
λαιο Α" «Τρόφιμα εν γένει» όπως ίσχυε με το άρθρο 1 της ΑΔ 34/87 
τροποποιείται ως εξής: 

Καφές ωμός» 

Εισαγωγέα - χονδρεμπόρου ποσοστό μικτού κέρδους 5% 

Λιανοπωλητή ποσοστό μικτού κέρδους 7% 

Σε περίπτωση πώλησης ωμού καφέ προς επαγγελματίες λιανοπωλη¬ 
τές σε ποσότητα μικρότερη του ενός σάκκου, το ποσοστό κέρδους του 
χονδρεμπόρου προσαυξάνεται, λόγω φύρας, σε βάρος του ποσοστού κέρ¬ 
δους του λιανοπωλητή κατά 1,5%. 

2. Οι τιμές χονδρικής πώλησης του άφρυκτου καφέ κατά κιλό καθα¬ 
ρού βάρους, διαμορφώνονται με βάση το κόστος εισαγωγής και το μι¬ 
κτό ποσοστό κέρδους που καθορίζεται παραπάνω. 

Άρθρο 2. 

Το άρθρο 120 της ΑΔ 72/77 αντικαθίσταται ως εξής: 

1. Καθορίζουμε ανώτατες τιμές πώλησης του πεφρυγμένου ή πε- 
φρυγμένου και κομμένου καφέ, συμπεριλαμβανομένης και της αξίας του 
φόρου προστιθέμενης αξίας, ως εξής: 

α) Ανώτατη τιμή χονδρικής πώλησης από καφεκοπτικές επιχειρή¬ 
σεις σε δρχ .645 κατά κιλό. 

β) Ανώτατη τιμή λιανικής πώλησης από καφεκοπτικές επιχειρήσεις 


σε δρχ. 662 κατά κιλό. 

γ) Ανώτατη τιμή λιανικής πώλησης από λοιπά καταστήματα λιανι¬ 
κής πώλησης σε δρχ. 710 κατά κιλό. 

2. Οι τιμές χονδρικής και λιανικής πώλησης του πεφρυγμένου ή πε¬ 
φρυγμένου και κομμένου καφέ διαμορφώνονται μέχρι τα ανώτατα όρια 
που καθορίζονται στην παράγραφο 1 του παρόντος άρθρου ανεξάρτητα 
από τις τιμές κτήσης. 

3. Εφ' όσον ο πεφρυγμένος και κομμένος καφές προσφέρεται στην κα¬ 
τανάλωση σε ειδική αεροστεγή συακευααϊα από συγκόλληση φύλλων 
αλουμινίου - πολυαιθυλενίου - πολυεστέρα ή σε μεταλλική συακευααϊα 
από υλικά που η χρήση τους επιτρέπεται από τον Κώδικα Τροφίμων και 
Ποτών, οι ανώτατες τιμές πώλησης προσαυξάνονται κατά 25 δρχ. 
κατά κιλό. 

Άρθρο 3 

1. Εξουσιοδοτείται ο Νομάρχης Δωδεκανήσου να καθορίσει τις τιμές 
του καφέ στην περιφέρεια της αρμοδιότητας του. 

2. Οι παραβάτες της παρούσας Α.Δ. που ισχύει σε ολόκληρη την Επι¬ 
κράτεια (πλην Δωδεκανήσου) από την επομένη της ανακοίνωσής της 
στον ημερήσιο τύπο διώκονται και τιμωρούνται σύμφωνα με τις διατά¬ 
ξεις του Αγορανομικού Κώδικα. 

3. Η αγορανομική Διάταξη 34/87 καταργείται. 

Η παρούσα να δημοσιευθεί στην Εφημερίδα της Κυβερνήσεως και να 
ανακοινωθεί στον ημερήσιο τύπο. 

Αθήνα, 30 Μαρτίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



